Derek Walcott

Derek Alton Walcott OBE (23. tammikuuta 1930 Castries – 17. maaliskuuta 2017 Cap Estate, Gros-Islet) oli englanniksi kirjoittanut saintlucialainen kirjailija. Walcott sai Nobelin kirjallisuuspalkinnon vuonna 1992.

Hänen kunnianhimoisimpana työnään pidetään eeppistä runoelmaa Omeros. Se koostuu 64 kappaleesta, jotka muodostavat seitsemän kirjaa, ja toistaa Iliaan ja Odysseian tarinaa Karibian ympäristössä.

Walcott opetti Bostonin yliopistossa vuodesta 1981 alkaen aina vuoteen 2007 asti. Sen jälkeen hän toimi Essexin yliopiston runousopin professorina vuosina 2010–2013.
 
Vuonna 1997 Walcott työsti yhdessä Paul Simonin kanssa musikaalin The Capeman Broadwaylle.

Lähteet 

Saintlucialaiset henkilöt
Nobelin kirjallisuuspalkinnon saajat
Vuonna 1930 syntyneet
Vuonna 2017 kuolleet